Sloanoglymmius

Sloanoglymmius er en slekt av løpebiller.

Utseende 
En middelsstor (7-8 millimeter), lang og slank, blankt svart løpebille. Hodet er trekantet, på oversiden delt i tre store lober skilt av furer. Antennene er perlekjede-formede, nokså kraftige, de ytterste leddene med tallrike hår i den ytre delen, fasettøynene nokså store. Pronotum er rundet, lengre enn bredt, en dyp midtfure, groper på sidene og rettvinklede bakhjørner. Dekkvingene er jevnbrede med kraftige punktrader. Beina er korte og kraftige.

Levevis 
Disse billene er knyttet til død ved og kan finnes under barken på døde trær, der de lever som rovdyr. Arten lever i fjellskoger og er funnet i stammer av eukalyptus.

Utbredelse 
Slekten er utbredt i det østlige Australia (New South Wales, Victoria og Australian Capital Territory).

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Rhysodinae Laporte de Castelnau, 1840
 slekten Sloanoglymmius R.T. & J.R. Bell, 1991
 Sloanoglymmius planatus (Lea, 1904)

Eksterne lenker 
 Atlas of Living Australia - Sloanoglymmius 
 Tree of Life - Sloanoglymmius 
 

Rhysodinae
Biller formelt beskrevet i 1904
Australias insekter
Dyr formelt beskrevet av Ross Taylor Bell
Dyr formelt beskrevet av Joyce Elaine Rockenbach Bell